stanford-oval/wikipedia huggingface dataset:
วัดใหม่คลองตันประชาสรรค์

| วัดใหม่คลองตันประชาสรรค์ |
| --- | --- |

ที่ตั้ง: ตำบลคลองตัน อำเภอบ้านแพ้ว จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระสมุห์สุทิตย์ กตปุญฺโญ
 สถานีย่อยพระพุทธศาสนา
วัดใหม่คลองตันประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตัน อำเภอบ้านแพ้ว จังหวัดสมุทรสาคร มีที่ดินตั้งวัดเนื้อที่ 25 ไร่ 3 งาน มีพระสมุห์สุทิตย์ กตปุญฺโญ ดำรงตำแหน่งเจ้าอาวาส
ประชาชนชาวบ้านในตำบลคลองตันได้มีจิตศรัทธาได้ร่วมกันบริจาคทรัพย์เป็นจำนวนเงิน 5 ล้านบาท เพื่อจัดซื้อสำหรับดำเนินการสร้างวัด เมื่อ พ.ศ. 2556 ในการดำเนินการขอสร้างวัด พระมงคลพัฒนาภรณ์ เจ้าคณะอำเภอบ้านแพ้ว จังหวัดสมุทรสาคร และเจ้าอาวาสวัดหลักสี่ราษฎร์สโมสร ผู้ขอสร้างวัดคือ  พระครูสาครพิพัฒนาภรณ์ ดำเนินการขอสร้างวัด เมื่อ พ.ศ. 2559 สำนักงานพระพุทธศาสนาแห่งชาติ ประกาศให้เป็นวัดที่ 98 ของ จังหวัดสมุทรสาคร ประกาศตั้งวัดเมื่อวันที่ 24 พฤษภาคม พ.ศ. 2559 ใช้ชื่อว่า "วัดใหม่คลองตันประชาสรรค์" ซึ่งสมเด็จพระมหารัชมังคลาจารย์ (ช่วง วรปุญฺโญ) วัดปากน้ำ ภาษีเจริญ กรุงเทพมหานคร ผู้ปฏิบัติหน้าที่แทนสมเด็จพระสังฆราช (ในขณะนั้น) ประทานชื่อ
ภายในวัดใหม่คลองตันประชาสรรค์มีความสงบร่มรื่น ประกอบด้วยต้นไม้หลากหลายชนิด ศาลาปฏิบัติธรรมและอาคารสิ่งก่อสร้างต่าง ๆ มีวังมัจฉา ปูชนียวัตถุที่สำคัญ ได้แก่ หลวงพ่อเงินเป็นพระพุทธรูปหินทราย อายุมากกว่า 200 ปี ขนาดหน้าตักกว้าง 19 นิ้ว ประดิษฐาน ณ ศาลาปฏิบัติธรรม หลวงพ่อเศรษฐีทันใจเป็นพระพุทธรูปเนื้อทองเหลือง ขนาดหน้าตักกว้าง 100 นิ้ว สูง 160 นิ้ว เป็นพระประธานในศาลาปฏิบัติธรรม และหลวงพ่อทองเป็นพระพุทธรูปหินทราย อายุมากกว่า 200 ปี ขนาดหน้าตักกว้าง 19 นิ้ว ประดิษฐาน ณ ศาลาปฏิบัติธรรม
วอลเลย์บอลชายมอนเตเนกรินเฟิสต์ลีก

| --- | --- |
กีฬา: วอลเลย์บอล
ก่อตั้ง: 2006
จำนวนทีม: 8
ประเทศ: มอนเตเนโกร
สมาพันธ์: ซีอีวี
ทีมชนะเลิศปัจจุบัน: บูดวา (5 สมัย)
ทีมชนะเลิศสูงสุด: บูดวาสการีวีเยรา  (8 สมัย)
หุ้นส่วนโทรทัศน์: อาร์ทีซีจี
ระดับในพีระมิด: 1
การแข่งขันที่เกี่ยวข้อง: ซีอีวีแชมเปียนส์ลีก ซีอีวีคัพ ซีอีวีแชลเลนจ์คัพ
เว็บไซต์: oscg.me
วอลเลย์บอลชายมอนเตเนกรินเฟิสต์ลีก (มอนเตเนโกร: Прва лига Црне Горе у одбојци за мушкарце, Prva liga Crne Gore u odbojci za muškarce) เป็นลีกวอลเลย์บอลระดับสูงสุดของประเทศมอนเตเนโกร อยู่ภายใต้การบริหารของสหพันธ์วอลเลย์บอลมอนเตเนโกร ก่อตั้งขึ้นในปี ค.ศ. 2006 หลังจากการล่มสลายของประเทศเซอร์เบียและมอนเตเนโกร
สโมสรที่ประสบความสำเร็จมากที่สุดคือ บูดวาสการีวีเยรา ซึ่งชนะเลิศ 8 สมัย และหลังจากยุบสโมสรในปี ค.ศ. 2017 สโมสรได้ก่อตั้งขึ้นใหม่ชื่อใน บูดวา ซึ่งชนะเลิศ 4 สมัยติดต่อกัน
ทำเนียบผู้ชนะเลิศ

| ฤดูกาล | ชนะเลิศ | รองชนะเลิศ | อันดับที่ 3 |
| --- | --- | --- | --- |
| 2006–07 | บูดุชนอสต์พอดกอรีตซาบันกา | บูดวาสการีวีเยรา | เยดินตส์วอ บีเยลอ ปอลเย |
| 2007–08 | บูดุชนอสต์พอดกอรีตซาบันกา | บูดวาสการีวีเยรา | เยดินตส์วอ บีเยลอ ปอลเย |
| 2008–09 | บูดวาสการีวีเยรา | บูดุชนอสต์พอดกอรีตซา | สตูเดนต์สกี เซนตาร์ |
| 2009–10 | บูดวาสการีวีเยรา | บูดุชนอสต์พอดกอรีตซา | สตูเดนต์สกี เซนตาร์ |
| 2010–11 | บูดวาสการีวีเยรา | บูดุชนอสต์พอดกอรีตซา | สตูเดนต์สกี เซนตาร์ |
| 2011–12 | บูดวาสการีวีเยรา | บูดุชนอสต์พอดกอรีตซา | สตูเดนต์สกี เซนตาร์ |
| 2012–13 | บูดวาสการีวีเยรา | บูดุชนอสต์พอดกอรีตซา | เยดินตส์วอ บีเยลอ ปอลเย |
| 2013–14 | บูดวาสการีวีเยรา | บูดุชนอสต์พอดกอรีตซา | เยดินตส์วอ บีเยลอ ปอลเย |
| 2014–15 | บูดวาสการีวีเยรา | บูดุชนอสต์พอดกอรีตซา | วอลเลย์สตาร์นิกชิช |
| 2015–16 | บูดวาสการีวีเยรา | บูดุชนอสต์พอดกอรีตซา | เยดินตส์วอ เบมักซ์ บีเยลอ ปอลเย |
| 2016–17 | เยดินตส์วอ เบมักซ์ บีเยลอ ปอลเย | บูดวาสการีวีเยรา | บูดุชนอสต์แคพิทอลพลาซาพอดกอรีตซา |
| 2017–18 | เยดินตส์วอ เบมักซ์ บีเยลอ ปอลเย | บูดุชนอสต์แคพิทอลพลาซาพอดกอรีตซา | บาร์วอลเลย์ |
| 2018–19 | บูดวา | บูดุชนอสต์แคพิทอลพลาซาพอดกอรีตซา | เยดินตส์วอ เบมักซ์ บีเยลอ ปอลเย |
| 2019–20 | บูดวา | เยดินตส์วอ เบมักซ์ บีเยลอ ปอลเย | บูดุชนอสต์พอดกอรีตซา |
| 2020–21 | บูดวา | บูดุชนอสต์พอดกอรีตซา | มอร์นาร์บาร์ |
| 2021–22 | บูดวา | บูดุชนอสต์พอดกอรีตซา | กาเลบบาร์ |
| 2022–23 | บูดวา | บูดุชนอสต์พอดกอรีตซา | มอร์นาร์บาร์ |
จำนวนครั้งที่ชนะเลิศ

| สโมสร | จำนวน | ปี |
| --- | --- | --- |
| บูดวาสการีวีเยรา | 8 | 2008–09, 2009-10, 2010-11, 2011-12, 2012–13, 2013–14, 2014–15, 2015–16 |
| บูดวา | 5 | 2018-19, 2019-20, 2020-21, 2021-22, 2022-23 |
| บูดุชนอสต์พอดกอรีตซา | 2 | 2006–07, 2007–08 |
| เยดินตส์วอ เบมักซ์ บีเยลอ ปอลเย | 2 | 2016-17, 2017-18 |
แหล่งข้อมูลอื่น

Volleyball Federation of Montenegro
วัดสิงขรวราราม

| วัดสิงขรวราราม |
| --- | --- |

ชื่อสามัญ: วัดสิงขรวราราม, วัดสิงขร, วัดไทยสิงขร
ที่ตั้ง: บ้านสิงขร อำเภอตะนาวศรี จังหวัดมะริด ภาคตะนาวศรี ประเทศพม่า
ประเภท: วัดไทย
เจ้าอาวาส: หลวงพ่อสงวน
 สถานีย่อยพระพุทธศาสนา
วัดสิงขรวราราม หรือ วัดไทยสิงขร เป็นวัดไทย ตั้งอยู่ในบ้านสิงขร อำเภอตะนาวศรี จังหวัดมะริด ภาคตะนาวศรี ประเทศพม่า จากข้อมูล พ.ศ. 2563 มีเจ้าอาวาส คือ หลวงพ่อสงวน มีพระ 7 รูป เป็นพระเชื่อสายไทยสิงขร 6 รูป เป็นเชื้อสายกะเหรี่ยง จำนวน 1 รูป วัดยังเปิดสอนโรงเรียนภาษาไทย อย่างไรก็ดีวัดสิงขรวรารามมิได้ขึ้นอยู่กับมหาเถรสมาคมเช่นวัดไทยในต่างแดน อย่างในอินเดียหรือมาเลเซีย
วัดสิงขรวราราม ได้ย้ายที่ตั้งวัดมาแล้ว 2 ครั้ง แห่งแรกเป็นวัดสมัยอยุธยา ตั้งอยู่ในกำแพงเมืองสิงขรเก่า มีแม่น้ำสิงขรไหลผ่าน ตั้งอยู่ตรงนี้นานราว 200 ปี แห่งที่ 2 ตั้งอยู่ในส่วนท้ายหมู่บ้าน และแห่งที่ 3 เป็นที่ตั้งปัจจุบัน ย้ายมาตั้งอยู่ริมถนนเนื่องจากเป็นนโยบายรัฐบาลด้านความมั่นคง วัดสิงขรวรารามเป็นศูนย์กลางของชาวไทยสิงขร พิธีกรรมการบวชไม่แตกต่างจากวัดไทย คือ ผู้บวชต้องอาศัยอยู่ทีวัดก่อน 15 วัน เพื่อท่องบทสวดมนต์และคำอาราธนาศีล ซึ่งหนังสือมนต์พิธีใช้ภาษาไทย ชาวพม่าไม่นิยมมาบวชวัดนี้เพราะมีวัตรปฏิบัติแบบไทย เน้นตำราพุทธมนต์พิธีแบบไทย ซึ่งพระพม่าจะเน้นการท่องพระไตรปิฎกมากกว่า ส่วนการทอดกฐินในหมู่บ้านสิงขรจะทำที่วัดสิงขรวรารามเท่านั้น และยังมีประเพณีวันสารทเดือนสิบ
ปูชนียวัตถุทีสำคัญในวัด คือ พระพุทธรูปสำริดสมัยอยุธยาตอนต้น ศิลปะอู่ทองสาม คือ มีลักษณะแบบอู่ทองผสมกับสุโขทัย พระพุทธรูปองค์นี้มีประวัติว่าเดิมอยู่ในเจดีย์ที่ตัวเมืองตะนาวศรี และมีชิ้นส่วนพระพุทธรูปหินทรายแดงนำไปจากแม่น้ำบริเวณวัด ยังมีพระพุทธรูปไม้แกะฝีมือช่างพื้นบ้านเป็นจำนวนมาก มีสมุดข่อย ใบลาน ภาษาไทยเป็นจำนวนมาก ซึ่งบันทึกความรู้เกี่ยวกับพระพุทธศาสนา คาถาอาคม โหราศาสตร์ ยา วรรณคดี และวรรณกรรม ต่าง ๆ เช่น พระรถเมรี พระอภัยมณี กฎหมายตราสามดวง มีเล่มหนึ่งมีเนื้อหาเกี่ยวกับการให้คำสัตย์สาบานของคู่กรณี
วิกซ์ แอลอาร์

| วิกซ์ แอลอาร์ |
| --- | --- |

ข้อมูลพื้นฐาน
ที่เกิด: โซล, เกาหลีใต้
แนวเพลง: เคป็อป •ฮิปฮอป
ช่วงปี: พ.ศ. 2558 – ปัจจุบัน
ค่ายเพลง: เจลลีฟิชเอนเตอร์เทนเมนต์

สมาชิก: เลโอ   ราวี

เว็บไซต์: RealVIXX
วิกซ์ แอลอาร์ (อังกฤษ:VIXX LR;เกาหลี:빅스LR) เป็นยูนิตย่อยของวิกซ์ ประกอบด้วยสมาชิก 2 คนคือ เลโอ และ ราวี ก่อตั้งโดยเจลลีฟิชเอนเตอร์เทนเมนต์ เปิดตัวครั้งแรกเมื่อวันที่ 17 สิงหาคม 2015 กับมินิอัลบั้ม Beautiful Liar ชื่อ VIXX LR มาจาก Vixx เป็นชื่อวงและ LR มาจาก Leo & Ravi
สมาชิก

| ชื่อในการแสดง> ไทย | ชื่อในการแสดง> โรมัน | ชื่อในการแสดง> ฮันกึล | ชื่อเกิด> ไทย | ชื่อเกิด> โรมัน | ชื่อเกิด> ฮันกึล | วันเกิด | ตำแหน่ง | สัญชาติ | สถานที่เกิด |
| --- | --- | --- | --- | --- | --- | --- | --- | --- | --- |
| เลโอ | Leo | 레오 | จอง แทคอุน | Jung Taek-woon | 정택운 | 10 พฤศจิกายน พ.ศ. 2533 (33 ปี) | หัวหน้ายูนิต, นักร้องเสียงหลัก |  เกาหลีใต้ | โซล เกาหลีใต้ |
| ราวี | Ravi | 라비 | คิม วอนชิก | Kim Won-sik | 김원식 | 15 กุมภาพันธ์ พ.ศ. 2536 (31 ปี) | แร็ปเปอร์หลัก, นักเต้นนำ |  เกาหลีใต้ | โซล เกาหลีใต้ |
วัดพายัพ (จังหวัดนครราชสีมา)

| วัดพายัพ |
| --- | --- |


ที่ตั้ง: ตำบลในเมือง อำเภอเมืองนครราชสีมา จังหวัดนครราชสีมา
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดพายัพ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครราชสีมา จังหวัดนครราชสีมา
ประวัติ

วัดพายัพก่อตั้งเมื่อ พ.ศ. 2200 ไม่สามารถค้นหาประวัติว่าใครเป็นผู้สร้าง โดยเมื่อครั้งสมเด็จพระนารายณ์มหาราชทรงสร้างเมืองนครราชสีมาเสร็จแล้ว ได้ทรงสั่งบูรณะวัดที่อยู่ในกำแพงเมืองนครราชสีมา ทั้ง 6 วัด คือ วัดพระนารายณ์มหาราช วัดบูรพ์ วัดสระแก้ว วัดบึง วัดพายัพ และวัดอิสาน วัดพายัพได้รับอนุญาตตั้งวัดเมื่อ พ.ศ. 2508 ได้รับพระราชทานวิสุงคามสีมาครั้งแรก เมื่อประมาณ พ.ศ. 2240 ครั้งที่ 2 เมื่อวันที่ 24 มิถุนายน พ.ศ. 2539
ต่อมาเมื่อวันที่ 29 มิถุนายน พ.ศ. 2551 มีการสถาปนาเป็นพระอารามหลวง
อาคารเสนาสนะ

อาคารเสนาสนะที่สำคัญ ได้แก่ อุโบสถศิลปะอยุธยาตอนปลาย มีรูปทรงแอ่น โค้งคล้ายเรือสำเภา ใช้ธรรมจักรตกแต่งบริเวณซุ้มหน้าต่างรอบอุโบสถ ภายในประดิษฐานพระประธาน ปางปฐมเทศนาห้อยพระบาท ภายนอกมีกำแพงแก้ว ก่ออิฐถือปูน เสากลม ทรงไทยแบบเสาตะลุงล่ามช้าง ยอดเสาลูกแก้วเม็ดทรงมัณฑ์
กุฏิวายุภักษ์ อาคารทรงไทย 2 ชั้น ชั้นบนเป็นสำนักงานเจ้าอาวาส ชั้นล่างเป็นถ้ำหินงอกหินย้อยจำลอง ก่อด้วยอิฐถือปูน มีช่อฟ้า ใบระกา หางหงส์ เป็นนกนกวายุภักษ์ ซึ่งเป็นนกประจำทิศพายัพ หอพระธรรมจักร อาคารคอนกรีตเสริมเหล็ก ทรงไทยประยุกต์ รูประฆังยอดโดมติดวงล้อธรรมจักร และหอระฆัง สร้างเมื่อ พ.ศ. 2521 เป็นอาคารคอนกรีตเสริมเหล็กทรงบุษบก กว้าง 5 เมตร สูง 5 เมตร
วัดยังมีพระบรมราชานุเสาวรีย์สมเด็จพระนารายณ์มหาราช ในท่าประทับยืน ประดิษฐานอยู่ในศาลาทรงไทย ก่อด้วยอิฐถือปูน โรงเรียนพระปริยัติธรรม แผนกธรรม-แผนกบาลี เปิดสอนเมื่อ พ.ศ. 2511 และสำนักปฏิบัติธรรมประจำจังหวัดนครราชสีมา แห่งที่ 81
รายนามเจ้าอาวาส

พระครูปลัดหร่าย อินฺทโชโต พ.ศ. 2469–2507
พระศรีวราภรณ์ (พิศวงศ์ พุทฺธสโร) พ.ศ. 2508-2519
พระราชวิมลโมลี (ดำรง ทิฏฐธมฺโม) พ.ศ. 2520–2559
พระศรีวชิรานุวัตร (พงษ์เชฏฐ์ ธีรวํโส) พ.ศ. 2565 - ปัจจุบัน
พระพุทธรูปภายในถ้ำ วัดพายัพ
วิก ซาลูดาร์

นักมวยชาวฟิลิปปินส์
วิกตอริโอ ซาลูดาร์ นักมวยสากลชาวฟิลิปปินส์ อดีตแชมป์โลก WBO รุ่นมินิฟลายเวท ตั้งแต่ พ.ศ.2561 ถึง พ.ศ. 2562 และอดีตแชมป์โลก WBA รุ่นมินิมัมเวท
เกียรติประวัติ

แชมป์ WBO Asia Pacific รุ่นมินิฟลายเวท
ชิง (ที่ว่าง), 9 กันยายน 2558 ชนะทีเคโอยก 1 ริซกี ปราตามา ( อินโดนีเซีย) ที่โปโลโมล็อกยิม, โปโลโมล็อก, ประเทศฟิลิปปินส์
ป้องกันครั้งที่ 1, 2 เมษายน 2559 ชนะคะแนน ลิโต ดันเต ( ฟิลิปปินส์) ที่โอวัลปลาซายิม, เฮเนรัลซันโตส, ประเทศฟิลิปปินส์
แชมป์ WBO Oriental Pacific รุ่นมินิฟลายเวท
ชิง (ที่ว่าง), 28 ตุลาคม 2559 ชนะคะแนน จิมบอย ฮายา ( ฟิลิปปินส์) ที่ลานกีฬาในร่มบารังไกบูลัว โปโลโมล็อก, คากายันเดโอโร, ประเทศฟิลิปปินส์
แชมป์โลก WBO รุ่นมินิฟลายเวท
ชิง, 13 กรกฎาคม 2561 ชนะคะแนน รีวยะ ยามานากะ ( ญี่ปุ่น) ที่สนามกีฬาในร่มกลางโคเบะ, โคเบะ, ประเทศญี่ปุ่น
ป้องกันครั้งที่ 1, 26 กุมภาพันธ์ 2562 ชนะคะแนน มาซาทากะ ทานิงูจิ ( ญี่ปุ่น) ที่โครากูเอ็งฮอล, โตเกียว, ประเทศญี่ปุ่น
เสียแชมป์, 24 สิงหาคม 2562 แพ้คะแนน วิลเฟรโด เมนเดซ ( ปวยร์โตรีโก) ที่ศูนย์การประชุมปวยร์โตรีโก, ซานฮวน, ปวยร์โตรีโก
แชมป์โลก WBA ร​ุ่นมินิมัมเวท
ชิง (ที่ว่าง), 20 กุมภาพันธ์ 2564 ชนะคะแนน โรเบิร์ต ปาราเดโร ( ฟิลิปปินส์) ที่สนามฟุตบอลบิญญัน, บิญญัน, ประเทศฟิลิปปินส์
เสียแชมป์, 21 ธันวาคม 2564 แพ้คะแนน เอริก โรซา ( สาธารณรัฐโดมินิกัน) ที่​โรงแรมกาตาโลเนียมาเลกอน, ซานโตโดมิงโก , ประเทศโดมินิกัน
ชิงแชมป์ต่อไปนี้แต่ไม่สำเร็จ
ชิงแชมป์โลก WBO รุ่นมินิฟลายเวท, 31 ธันวาคม 2558 แพ้น็อกยก 6 โคเซ ทานากะ ( ญี่ปุ่น) ที่ศูนย์กีฬาในร่มจังหวัดไอจิ, นาโงยะ, ประเทศญี่ปุ่น
วัดสิงห์

วัดสิงห์ อาจหมายถึง
วัดสิงห์ เขตจอมทอง กรุงเทพมหานคร
วัดสิงห์ เขตบางพลัด กรุงเทพมหานคร
วัดสิงห์ (ร้าง) อำเภอเมืองกำแพงเพชร จังหวัดกำแพงเพชร
วัดสิงห์ อำเภอเมืองจันทบุรี จังหวัดจันทบุรี
วัดสิงห์ อำเภอนครชัยศรี จังหวัดนครปฐม
วัดสิงห์ อำเภอบางกรวย จังหวัดนนทบุรี
วัดสิงห์ อำเภอสามโคก จังหวัดปทุมธานี
วัดสิงห์ อำเภอเมืองเพชรบุรี จังหวัดเพชรบุรี
วัดสิงห์ อำเภอพรหมบุรี จังหวัดสิงห์บุรี
วัดสิงห์ อำเภออินทร์บุรี จังหวัดสิงห์บุรี
วัดสิงห์ อำเภอวิเศษชัยชาญ จังหวัดอ่างทอง
วัดสิงห์สุทธาวาส อำเภอค่ายบางระจัน จังหวัดสิงห์บุรี
ตำบลวัดสิงห์ และ อำเภอวัดสิงห์ จังหวัดชัยนาท
วัดพระสิงห์ อำเภอเมืองเชียงราย จังหวัดเชียงราย
วัดพระสิงห์วรมหาวิหาร อำเภอเมืองเชียงใหม่ จังหวัดเชียงใหม่
วัดใหม่ (จังหวัดสมุทรปราการ)

| วัดใหม่ |
| --- | --- |


ชื่อสามัญ: วัดใหม่, วัดใหม่บางปลากด
ที่ตั้ง: เลขที่ 75 หมู่ที่ 5  ตำบลในคลองบางปลากด อำเภอพระสมุทรเจดีย์ จังหวัดสมุทรปราการ 10290
ประเภท: วัดราษฎร์
นิกาย: มหานิกาย
พระประธาน: หลวงพ่อมงคลนพคุณ
 สถานีย่อยพระพุทธศาสนา
วัดใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 คุ้มคลองฝ้าย (วัดใหม่) ตำบลในคลองบางปลากด อำเภอพระสมุทรเจดีย์ จังหวัดสมุทรปราการ ที่ดินตั้งวัดเนื้อที่ 13 ไร่ 2 งาน 15 ตารางวา ในช่วงเทศกาลปีใหม่ ประชาชนมักมากราบไหว้ขอพรพระพุทธมงคลนพคุณและหลวงปู่นาม โดยถือคติตามชื่อวัดใหม่เพื่อจะพบสิ่งใหม่ ๆ เข้ามาในชีวิตในปีใหม่
วัดใหม่ได้รับอนุญาตให้สร้างเมื่อวันที่ 19 เมษายน พ.ศ. 2400 ในสมัยพระบาทสมเด็จพระจอมเกล้าเจ้าอยู่หัว ชาวบ้านเรียกอีกนามหนึ่งว่า วัดใหม่บางปลากด ได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2512
อาคารเสนาสนะในวัด ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2518 ภายในประดิษฐานพระประธาน นามว่า หลวงพ่อมงคลนพคุณ สร้างในสมัยพระบาทสมเด็จพระจอมเกล้าเจ้าอยู่หัว กุฏิสงฆ์ จำนวน 15 หลัง หอสวดมนต์ สร้างเมื่อ พ.ศ. 2500 ศาลาการเปรียญ สร้างเมื่อ พ.ศ. 2524
รายนามเจ้าอาวาส

พระอธิการฉ่าง
พระอธิการบาง
พระอธิการโสม
พระอธิการอ่อง
พระอธิการผัน
พระอธิการเป๋า
พระอธิการนาม ปภสฺสโร
พระมหาผิน สาลิคุโณ
พระวินัยธรนิพนธ์
วิเวก

วิเวก ในทางพระพุทธศาสนา หมายถึง ความสงัด ความปลีกออก เป็นความสงัดกาย สงัดใจ และสงัดจากกิเลส
วิเวก 3

กายวิเวก ความสงัดกาย ได้แก่การอยู่ในที่สงัดก็ดี ดำรงอิริยาบถและเที่ยวไปผู้เดียวก็ดี การอยู่ในสถานที่ไม่วุ่นวายก็ดี
จิตตวิเวก ความสงัดใจ ได้แก่การทำจิตให้สงบผ่องใส สงัดจากนิวรณ์  หมายเอาจิตแห่งผู้มีสมาธิและสติ
อุปธิวิเวก ความสงัดจากกิเลส ได้แก่นิพพาน คือการระงับอุปธิทั้งปวง (หมายเอาผู้ฝึกฝนทางปัญญา จนเอาชนะกิเลส อนุสัยและสังโยชน์ลงได้
กายวิเวกนั้น บางทีพระพุทธเจ้าอาจไม่ได้สรรเสริญการอยู่ในป่าห่างไกลเพียงผู้เดียว เนื่องจาก ทรงห้ามพระอุบาลีเมื่อครั้งทูลขอเข้าไปในป่าเพียงผู้เดียว ทรงให้เหตุผลว่า การอยู่ป่าเพียงผู้เดียว มีโทษ 2 ประการ คือ 1. กลัวจนฟุ้งซ่าน 2. ไม่ประพฤติสำรวมเพราะไม่มีใครเห็น เนื่องจากพระองค์ทรงตั้งชุมชนสงฆ์ขึ้นมา เพื่อให้ช่วยเหลือกันเป็นกัลยาณมิตรกันในการบำเพ็ญเพียรปฏิบัติธรรมเพื่อให้บรรลุมรรคผลนิพพาน แต่ในขณะเดียวกัน ถ้าไม่มีกัลยามิตรเลยมีแต่ปาปมิตร ทรงสรรเสริญการไปผู้เดียวดุจนอแรดประเสริฐกว่า ซึ่งในเรื่องนี้มีการสันนิษฐานว่า อาจเพราะทรงทราบว่าพระอุบาลีจะเป็นเอกทัคคะผู้ทรงพระวินัย จึงทรงห้ามเพื่อให้พระอุบาลีอยู่ท่ามกลางกลุ่มสงฆ์เพื่อให้เข้าใจหลักวินัย
จิตวิเวก หมายถึง ผู้ข่มระงับนิวรณ์ ด้วยอำนาจสมาธิมีฌานสมาบัติ เป็นต้น
อุปธิวิเวก หมายถึง ผู้เข้าถึงมรรคผลนิพพาน
นอกจากนี้ยังมี วิเวก 5 มีความหมายอย่างเดียวกับ นิโรธ 5
วัดสิงห์ (จังหวัดนนทบุรี)

| วัดสิงห์ |
| --- | --- |
พระวิหารวัดสิงห์

ที่ตั้ง: เลขที่ 102 หมู่ที่ 7 ซอยบางคูเวียง 1 ถนนนครอินทร์ ตำบลบางคูเวียง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางคูเวียง ในท้องที่หมู่ที่ 7 บ้านคลองบางนา ตำบลบางคูเวียง อำเภอบางกรวย จังหวัดนนทบุรี
วัดสิงห์สร้างขึ้นเมื่อประมาณ พ.ศ. 2320 ในสมัยกรุงธนบุรี ไม่ทราบนามและประวัติผู้สร้าง พระวิหาร หอระฆัง หอไตร ศาลาการเปรียญเก่า และศาลาท่าน้ำของวัดได้รับการขึ้นทะเบียนเป็นโบราณสถานเมื่อ พ.ศ. 2536
พระอุโบสถมีฐานเป็นฐานสิงห์เช่นเดียวกับฐานส่วนเฉลียง ซุ้มประตูประดับซุ้มบันแถลง ส่วนหน้าต่างประดับซุ้มกรอบลายอย่างเทศ เป็นลวดลายดอกไม้และใบไม้ประสานกันเป็นตัวลาย หลังคาเป็นทรงจั่วแบบไขรา มีมุขลดใต้ขื่อด้านหน้าและด้านหลัง หลังคาอาคารและมุขซ้อน 3 ตับ ส่วนหน้าบันอาคารและมุขลดประดับลวดลายพุดตานล้อมกรอบ ที่หน้าบันชั้นลดมีประดับกรอบสาหร่าย รวงผึ้งสลักลวดลายพรรณพฤกษา
พระวิหารมีลักษณะทรงสูง ด้านหน้าและด้านหลังเป็นมุขเด็จ หน้าบันและสาหร่ายสร้างด้วยไม้สัก สลักลวดลายดอกไม้ บัวหัวเสา ฐานชุกชี ซุ้มประตู และหน้าต่างเป็นลวดลายปูนปั้นปิดทองประดับกระจก ฐานพระวิหารแอ่นโค้งเป็นรูปสำเภาแบบศิลปกรรมสมัยอยุธยาตอนปลาย หอไตรตั้งอยู่กลางน้ำ หน้าบันแกะเป็นรูปพระนารายณ์ทรงครุฑและลายกระหนกเปลว ออกช่อเป็นรูปเทพนมล้อมรูปพระนารายณ์ บานประตูหน้าต่างเป็นลายรดน้ำ หอระฆังประดับลายจำหลักประณีตตลอดทั้งหลัง หลังคาซ้อนทรงสูงเพรียว ซ้อนหนึ่งชั้น ลดหนึ่งชั้น และมีเฉลี่ยงล้อมรอบหนึ่งชั้น ศิลปกรรมสมัยอยุธยา
วัดสำโรงเกียรติ

| วัดสำโรงเกียรติ |
| --- | --- |


ที่ตั้ง: ตำบลบักดอง อำเภอขุนหาญ จังหวัดศรีสะเกษ
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสำโรงเกียรติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบักดอง อำเภอขุนหาญ จังหวัดศรีสะเกษ มีพื้นที่ 11 ไร่ 3 งาน 60 ตารางวา มีพระอธิการอุทัย มหาปุญฺโญ ดำรงตำแหน่งเจ้าอาวาส
วัดสำโรงเกียรติตั้งวัดเมื่อ พ.ศ. 2457 ได้รับพระราชทานวิสุงคามสีมา เมื่อวันที่ 28 เมษายน พ.ศ. 2525 โดยมีนายสกและนายเสาร์ เป็นผู้ริเริ่มสร้างวัดเพื่อเป็นที่ประดิษฐาน พระพุทธรูปพระตาตน เล่ากันว่า เมื่อสร้างวัดได้เริ่มสร้างเสนาสนะขึ้น เหตุที่เรียกวัดสำโรงเกียรติ เพราะมีต้นสำโรงใหญ่ต้นหนึ่งขึ้นอยู่ในหนองน้ำแห่งหนึ่งและมีผักตบชวา ตามชาวบ้านเรียกผักตบชวาภาษาเขมรว่า ตราวกิ๊ด จึงเรียกกันว่า "วัดสำโรงเกียรติ" และเรียกตามชื่อของหมู่บ้านด้วย
เมื่อ พ.ศ. 2420 พระยาขุขันธ์ภักดีศรีนครลำดวน เจ้าเมืองขุขันธ์ ได้เดินทางมาอาราธนาพระตาตนจากวัดสำโรงเกียรติไปประดิษฐานไว้ ณ เมืองขุขันธ์ (อำเภอขุขันธ์) แต่ไม่สำเร็จ เนื่องจากปาฏิหาริย์ของหลวงพ่อพระตาตน จึงได้นำหลวงพ่อตาตนกลับไปประดิษฐานที่วัดสำโรงเกียรติจนถึงปัจจุบัน
อาคารเสนาสนะที่สำคัญ ได้แก่ อุโบสถ กว้าง 30 เมตร ยาว 40 เมตร สร้างเมื่อ พ.ศ. 2516 ศาลาการเปรียญ กว้าง 12 เมตร ยาว 21 เมตร สร้างเมื่อ พ.ศ. 2525 หอระฆัง สูง 4 ชั้น สร้างเมื่อ พ.ศ. 2536 เมรุ กว้าง 5 เมตร ยาว 15 เมตร สร้างเมื่อ พ.ศ. 2536 ศาลาบำเพ็ญกุศล กว้าง 8 เมตร ยาว 18 เมตร สร้างเมื่อ พ.ศ. 2540 วิหารพระตาตน สร้างเมื่อ พ.ศ. 2543 ปราสาท 5 ยอด สร้างเสร็จเมื่อ พ.ศ. 2549 และศาลาพักใจ สร้างเมื่อ พ.ศ. 2546 ปูชนียวัตถุที่สำคัญ ได้แก่ พระประธานในอุโบสถ 1 องค์ ศาลาการเปรียญ 3 องค์ พระพุทธรูปหลวงพ่อตาตน เป็นพระพุทธรูปแบบขอมปางสะดุ้งมาร ขนาดหน้าตักกว้าง 4 นิ้ว สูง 5 นิ้ว สร้างด้วยเกสรดอกไม้ผสมครั่งหรือยางชันปั้น พระตาตนจำลอง 2 องค์ แบบสีดำและแบบสีทอง
ยศทหารมองโกเลีย

ตารางข้างล่างต่อไปนี้คือข้อมูลเกี่ยวกับยศทหารของกองทัพมองโกเลีย ในห้วงสมัยต่างๆ โครงสร้างลำดับชั้นยศ ได้รับแบบธรรมเนียมทหารจาก สหภาพโซเวียต
สัญญาบัตร > ค.ศ. 1927-1936

| ชั้นยศ> NATO Code | นายพล (นายธง) Генерал> OF-10 | นายพล (นายธง) Генерал> OF-9 | นายพล (นายธง) Генерал> OF-8 | นายพล (นายธง) Генерал> OF-7 | นายพล (นายธง) Генерал> OF-6 | นายพัน Хурандаа> OF-5 | นายพัน Хурандаа> OF-4 | นายพัน Хурандаа> OF-3 | นายร้อย дэслэгч> OF-2 | นายร้อย дэслэгч> OF-2 | นายร้อย дэслэгч> OF-1 | นายร้อย дэслэгч> OF-1 | นักเรียนนายร้อย> OF-D |
| --- | --- | --- | --- | --- | --- | --- | --- | --- | --- | --- | --- | --- | --- |
| แผงคอ | ไม่มีการแต่งตั้ง |  |  |  |  |  |  |  |  |  |  |  |  |
| อักษรซีริลลิก | ไม่มีการแต่งตั้ง | Армийн Командлагч (Жанжин) | Корпусын Дарга | Дивизийн Дарга | Бригадын Дарга | Хорооны Дарга | Хоороны Туслах | Батальонын Дарга | Батальонын Туслах | Сумангийн Дарга | Сумангийн Туслах | Салааны Дарга |  |
| ชื่อเรียก | ไม่มีการแต่งตั้ง | Armiyn Komandlagch (Zhanzhin) | Korpusyn Darga | Diviziyn Darga | Brigadyn Darga | Khoorony Darga | Khoorony Tuslakh | Batalionyn Darga | Batalionyn Tuslakh | Sumangiyn Darga | Sumangiyn Tuslakh | Salaany Darga |  |
| คำแปล | ไม่มีการแต่งตั้ง | ผู้บัญชาการทหาร | ผู้บัญชาการกองทัพน้อย | ผู้บัญชาการกองพล | ผู้บัญชาการกองพลน้อย | ผู้บังคับการกรม | รองผู้บังคับการกรม | ผู้บังคับกองพัน | รองผู้บังคับกองพัน | ผู้บังคับกองร้อย | รองผู้บังคับกองร้อย | ผู้บังคับหมวด | นักเรียนนายร้อย |
สัญญาบัตร > ค.ศ. 1936-1944

| ชั้นยศ> NATO Code | นายพล (นายธง) Генерал> OF-10 | นายพล (นายธง) Генерал> OF-9 | นายพล (นายธง) Генерал> OF-8 | นายพล (นายธง) Генерал> OF-7 | นายพล (นายธง) Генерал> OF-6 | นายพัน Хурандаа> OF-5 | นายพัน Хурандаа> OF-4 | นายพัน Хурандаа> OF-3 | นายร้อย дэслэгч> OF-2 | นายร้อย дэслэгч> OF-2 | นายร้อย дэслэгч> OF-1 | นายร้อย дэслэгч> OF-1 | นักเรียนนายร้อย> OF-D |
| --- | --- | --- | --- | --- | --- | --- | --- | --- | --- | --- | --- | --- | --- |
| แผงคอ ค.ศ. 1936-1940 |  |  |  |  |  |  | ไม่มีการแต่งตั้ง |  |  |  |  | ไม่มีการแต่งตั้ง |  |
แผงคอ ค.ศ. 1940-1944: 
| อักษรซีริลลิก | ӨРЛӨГ (Маршал) | Аpмийн генерал | Корпус генерал | Дивизийн генерал | Бригадын генерал | Хурандаа | дэд хурандаа | Хошууч | Ахмад | ахлах дэслэгч | дэслэгч | Бага дэслэгч |  |
แถบแขน: 
| ชื่อเรียก | Erleg (Marshal) | Armiyn General | Korpusyn General | Diviziyn General | Brigadyn General | Huranda | Ded Huranda | Hushuuch | Ahmad | Ahlah Deslegch | Deslegch | Baga Deslegch |  |
| คำแปล | จอมพล | พลเอก | พลโท | พลตรี | พลจัตวา | พันเอก | พันโท | พันตรี | ร้อยเอก (พิเศษ) | ร้อยเอก | ร้อยโท | ร้อยตรี |  |
สัญญาบัตร > ค.ศ. 1944-1992

| ชั้นยศ> NATO Code | นายพล (นายธง) Генерал> OF-10 | นายพล (นายธง) Генерал> OF-9 | นายพล (นายธง) Генерал> OF-8 | นายพล (นายธง) Генерал> OF-7 | นายพล (นายธง) Генерал> OF-6 | นายพัน Пуковник> OF-5 | นายพัน Пуковник> OF-4 | นายพัน Пуковник> OF-3 | นายร้อย Капетан> OF-2 | นายร้อย Капетан> OF-2 | นายร้อย Капетан> OF-1 | นายร้อย Капетан> OF-1 | นักเรียนนายร้อย> OF-D |
| --- | --- | --- | --- | --- | --- | --- | --- | --- | --- | --- | --- | --- | --- |
| ค.ศ. 1944-1972 |  |  |  |  | ไม่มีการแต่งตั้ง |  |  |  |  |  |  |  |  |
| อักษรซีริลลิก | Маршал | Хурандаа генерал | Дэслэгч генерал | Хошууч генерал | Бригадын генерал | Хурандаа | дэд хурандаа | Хошууч | Ахмад | ахлах дэслэгч | дэслэгч | Бага дэслэгч |  |
| ค.ศ. 1972-1992 |  |  |  |  | ไม่มีการแต่งตั้ง |  |  |  |  |  |  |  |  |
| ชื่อเรียก | Marshal | Huranda General | Deslegch General | Hushuuch General | Brigadyn General | Huranda | Ded Huranda | Hushuuch | Ahmad | Ahlah Deslegch | Deslegch | Baga Deslegch |  |
| คำแปล | จอมพล | พลเอก | พลโท | พลตรี | พลจัตวา | พันเอก | พันโท | พันตรี | ร้อยเอก (พิเศษ) | ร้อยเอก | ร้อยโท | ร้อยตรี |  |
สัญญาบัตร > ค.ศ. 1992-2017

| ชั้นยศ> NATO Code.ค.ศ. 1992-1998 | นายพล (นายธง) Генерал> OF-10.ค.ศ. 1992-1998 | นายพล (นายธง) Генерал> OF-9.ค.ศ. 1992-1998 | นายพล (นายธง) Генерал> OF-8.ค.ศ. 1992-1998 | นายพล (นายธง) Генерал> OF-7.ค.ศ. 1992-1998 | นายพล (นายธง) Генерал> OF-6.ค.ศ. 1992-1998 | นายพัน Пуковник> OF-5.ค.ศ. 1992-1998 | นายพัน Пуковник> OF-4.ค.ศ. 1992-1998 | นายพัน Пуковник> OF-3.ค.ศ. 1992-1998 | นายร้อย Капетан> OF-2.ค.ศ. 1992-1998 | นายร้อย Капетан> OF-1.ค.ศ. 1992-1998 | นายร้อย Капетан> OF-1.ค.ศ. 1992-1998 | นายร้อย Капетан> OF-1.ค.ศ. 1992-1998 | นักเรียนนายร้อย> OF-D.ค.ศ. 1992-1998 |
| --- | --- | --- | --- | --- | --- | --- | --- | --- | --- | --- | --- | --- | --- |

| อินทรธนูเครื่องแบบพิธีการ | ไม่มีการแต่งตั้ง |  |  |  | ไม่มีการแต่งตั้ง |  |  |  |  |  |  |  |  |
| อักษรซีริลลิก | Армийн генерал | Хурандаа генерал | Дэслэгч генерал | Хошууч генерал | Бригадын генерал | Хурандаа | дэд хурандаа | Хошууч | Ахмад | ахлах дэслэгч | дэслэгч | Бага дэслэгч |  |
| อินทรธนูเครื่องแบบปกติ | ไม่มีการแต่งตั้ง |  |  |  | ไม่มีการแต่งตั้ง |  |  |  |  |  |  |  |  |
| ชื่อเรียก | Armi General | Huranda General | Deslegch General | Hushuuch General | Brigadyn General | Huranda | Ded Huranda | Hushuuch | Ahmad | Ahlah Deslegch | Deslegch | Baga Deslegch |  |
ค.ศ. 1998-2017

| กองทัพบกมองโกเลีย | ไม่มีการแต่งตั้ง |  |  |  |  |  |  |  |  |  |  | ไม่มีการแต่งตั้ง |  |
| ยศทหารบก | พลเอกแห่งกองทัพ | พลเอก | พลโท | พลตรี | พลจัตวา | พันเอก | พันโท | พันตรี | ร้อยเอก | ร้อยโท | ร้อยตรี |  |  |
| กองทัพอากาศมองโกเลีย | ไม่มีการแต่งตั้ง |  |  |  |  |  |  |  |  |  |  |  |  |
| ยศทหารอากาศ | พลอากาศเอกแห่งกองทัพ | พลอากาศเอก | พลอากาศโท | พลอากาศตรี | พลอากาศจัตวา | นาวาอากาศเอก | นาวาอากาศโท | นาวาอากาศตรี | เรืออากาศเอก (พิเศษ) | เรืออากาศเอก | เรืออากาศโท | เรืออากาศตรี |  |
ประทวน > ค.ศ. 1927-1944

| ชั้นยศ> NATO Code | จ่านายสิบ Ахлагч> OR-9 | จ่านายสิบ Ахлагч> OR-8 | จ่านายสิบ Ахлагч> OR-7 | นายสิบ Түрүүч> OR-6 | นายสิบ Түрүүч> OR-5 | นายสิบ Түрүүч> OR-4 | พลทหาร Байлдагч / Цэрэг> OR-3 | พลทหาร Байлдагч / Цэрэг> OR-2 | พลทหาร Байлдагч / Цэрэг> OR-1 |  |  |  |
| --- | --- | --- | --- | --- | --- | --- | --- | --- | --- | --- | --- | --- |
แผงคอ ค.ศ. 1927-1936: 
| อักษรซีริลลิก | Ахлагч | Ахлагч | Ахлагч | Салааны туслах | Тасгийн дарга | Тасгийн туслах | Цэрэг | Цэрэг | Цэрэг |  |  |  |
| ชื่อเรียก | Akhlagch | Akhlagch | Akhlagch | Salaany Tuslakh | Tasgiyn Darga | Tasgiyn Tuslakh | Tseregzier | Tseregzier | Tseregzier |  |  |  |
| คำแปล | จ่านายสิบ | จ่านายสิบ | จ่านายสิบ | รองผู้บังคับหมวด | ผู้บังคับหมู่ | รองผู้บังคับหมู่ | พลทหาร | พลทหาร | พลทหาร |  |  |  |
แผงคอ ค.ศ. 1936-1944: 
| อักษรซีริลลิก | Aхлагч | Aхлагч | Aхлагч | Ахлах түрүүч | Түрүүч | Дэд түрүүч | Байлдагч | Байлдагч | Байлдагч | Байлдагч | Байлдагч | Байлдагч |
แถบแขน: 
| ชื่อเรียก | Akhlagch | Akhlagch | Akhlagch | Ahlah Turuuch | Turuuch | Baga Turuuch | Bayldagch | Bayldagch | Bayldagch |  |  |  |
| คำแปล | จ่านายสิบ | จ่านายสิบ | จ่านายสิบ | สิบเอก | สิบโท | สิบตรี | พลทหาร | พลทหาร | พลทหาร |  |  |  |